Қасым-Жомарт Тоқаев Ақордада Гвинея-Бисау Президентін қарсы алды
DATE: 11:03, 18 Желтоқсан 2024 | GMT +5
TITLE: Қасым-Жомарт Тоқаев Ақордада Гвинея-Бисау Президентін қарсы алды
URL: https://kaz.inform.kz/news/kasim-zhomart-tokaev-akordada-gvineya-bisau-prezidentn-karsi-aldi-bd8c6b/
META: DATE: 11:03, 18 Желтоқсан 2024 | GMT +5
TOTAL WORDS: 133
AUTHOR(S):
TEXT: Алдымен Қасым-Жомарт Тоқаев пен Умару Сисоку Эмбало бір-біріне ресми делегация мүшелерін таныстырды. Осыдан кейін мәртебелі мейманның сапарына орай Салтанатты рәсімдер залында сап түзеген құрмет қарауылының бастығы Мемлекет басшыларына сәлемдік баянат берді. Президент оркестрі екі елдің мемлекеттік әнұранын орындады. Фото: Солтан Жексенбеков/ Kazinform. Әнұрандарды тыңдап болғаннан кейін екі елдің Президенттері кілемше бойымен Қазақстан Республикасының Мемлекеттік Туына қарай жүрді. Оның алдына келгенде мейман тоқтап, басын сәл иіп, өзінің құрметін білдірді. Сонан соң мейман мен Президент құрметті қарауыл сапының бойымен жүрді. Құрметті қарауыл бастығымен қоштасты. Қазіргі уақытта Мемлекет басшылары жоғары деңгейдегі келіссөздер жүргізіп жатыр. Жоғары деңгейде өтіп жатқан келіссөздер барысында Қазақстан мен гвинеябисау арасындағы саяси, сауда-экономикалық, мәдени-гуманитарлық салалардағы ынтымақтастық перспективасы талқыланбақ. Фото: Солтан Жексенбеков/ Kazinform. Бұған дейін 18 желтоқсан күні Мемлекет басшысы Қасым-Жомарт Тоқаевтың шақыруымен гвинеябисау Президенті Умару Сисоку Эмбало Астанаға ресми сапармен келетінін хабарлаған едік
